Na temelju članka 35. Zakona o vlasništvu i drugim stvarnim pravima („Narodne novine“ broj 91/96., 73/00., 114/01., 79/06., 141/06., 146/08., 38/09., 143/12. i 152/14), članka 33. Odluke o načinu raspolaganja, korištenja i upravljanja nekretninama i vrijednosnim papirima u vlasništvu Općine Kalnik („Službeni glasnik Koprivničko-križevačke županije“ broj 4/18) i članka 32. Statuta Općine Kalnik („Službeni glasnik Koprivničko-križevačke županije“ broj 5/13.), Općinsko vijeće Općine Kalnik na 16. sjednici održanoj 29. rujna 2019. donijelo je

**ODLUKU**

**o kupnji zemljišta**

Članak 1.

 Za potrebe izgradnje pristupne ceste pored Trga Stjepana Radića i Zdravstvene ambulante Kalnik do ulice Valentina Denžića na Kalniku, Općina Kalnik izvršit će otkup zemljišta od izvan knjižnog vlasnika Pugar Roberta iz Kalnika, Trg Stjepana Radića 11 i Remenar Tanje iz Kalnika, Podgorska ulica 26.

Članak 2.

 Predmet kupnje je zemljište koje se nalazi na dijelovima katastarskih čestica broj 141. i 142, katastarske općine Kalnik, površine 683 m2, vrijednosti 30.000,00 kuna.

Članak 3.

 Ovom Odlukom se ovlašćuje općinski načelnik Općine Kalnik da izvrši sve pravne radnje vezane uz parcelaciju čestica, sklapanje kupoprodajnih ugovora i sređivanja vlasničkog stanja kupljenog zemljišta.

**OPĆINSKO VIJEĆE**

**OPĆINE KALNIK**

KLASA: 940-01/19-01/04

URBROJ: 2137/23-19-2

Kalnik, 29. rujna 2019.

 **PREDSJEDNIK**

 **Igor Tomić,** univ.bacc.ing.mech.